No deixes que els likes et definisquen
14 de setembre de 2023

Aquest mes de setembre, la Unitat de Prevenció de Conductes Addictives (UPCCA) de la Mancomunitat Camp de Túria llança un missatge per a recordar e a tots els usuaris de xarxes socials que el seu valor no es pot mesurar en likes, comentaris o visualitzacions. Des que les xarxes socials van arribar a les nostres vides, moltes persones les utilitzen en el seu dia a dia per a compartir les seues vivències. No obstant això, per molt integrades que estiguen en la nostra vida, no hem de caure en el parany de pensar que la nostra presència en xarxes pot definir la nostra realitat. El nostre valor com a persones va molt més allà que tinguem més o menys seguidors, o que les nostres fotos o vídeos reben més o menys “m'agrada”.

Per això, animen a la reflexió als qui en algun moment s'han trobat entrant una vegada i una altra als seus perfils esperant veure incrementar-se les interaccions i sentint frustració en cas de no aconseguir-ho. Les xarxes poden ser interessants, educatives, divertides… però no hem de deixar que siguen una manera d'afonar la nostra autoestima. D'ací el lema triat: “El teu valor no és quantificable. No deixes que els likes et definisquen.”

De la mateixa manera, aprofita aquesta campanya per a recordar que l'addicció a les xarxes socials existeix i que és un problema que no ha de passar-se per alt. Així com també existeix l'assetjament per xarxes socials, del qual qualsevol pot ser víctima. Si ho necessites, demana ajuda.